stanford-oval/wikipedia huggingface dataset:
המראה (פיזיקה)

דיאגרמת פאזות T(טמפרטורה)-(לחץ)P
המראה או סובלימציה (באנגלית: Sublimation) היא תהליך של מעבר פאזה שבו מוצק הופך ישירות לגז ומדלג על המצב הנוזלי. תהליך זה יתרחש כאשר הטמפרטורה תהיה נמוכה מהטמפרטורה של הנקודה המשולשת, וכאשר לחץ האדים של הגז יהיה נמוך דיו. התהליך ההפוך להמראה נקרא ריבוץ.
דוגמאות להמראה

כל חומר במצב מוצק יעבור המראה בתנאים מתאימים. כך למשל, קרח בטמפרטורה של C°‏ 0 עובר המראה והופך לגז בתנאי שלחץ אדי המים נמוך מ־6.1 מיליבר. זאת גם הסיבה לכך שכביסה יכולה להתייבש גם אם הטמפרטורה נמוכה מ־C°‏ 0, בתנאי שהאוויר יבש.
בתנאים סטנדרטים (SATP) פחמן דו-חמצני עובר המראה, ממצבו המוצק, הקרוי קרח יבש, למצב גזי. נפטלין הוא דוגמה לחומר שממריא בטמפרטורת החדר.
דוגמאות להמראה > מקרר "אל-כפור" (או No Frost)

אדי מים שנמצאים במקפיא נוטים לעבור ריבוץ ולהפוך לקרח. במקרר "אל-כפור" האוויר, שמקורו בתא ההקפאה, עובר סירקולציה ומיובש. כתוצאה מהלחץ הנמוך של אדי המים בתא ההקפאה, לא מתרחש שם תהליך ריבוץ, אלא תהליך המראה. זאת גם הסיבה לכך שקוביות קרח שהונחו במקרר כזה נוטות לעבור המראה לאחר זמן מה.
דוגמאות להמראה > מדפסת המראת צבע

המראה של צבע משמשת להדפסת תצלומים באיכות זהה לזו של תצלומים שצולמו בסרט צילום. במדפסת המראת צבע הצבע המוצק מחומם והופך לגז בתהליך המראה. הגז חודר לנייר, עובר שם ריבוץ וכך הופך למוצק. המראת צבע מאפשרת הדפסת טון רציף, כלומר בעת הגדלת התמונה, לא ייראו נקודות צבע כמו בתמונה שהודפסה במדפסת הזרקת דיו. החיסרון הוא שנדרש נייר עם ציפוי מיוחד שמסוגל לקלוט את אדי הצבע במדפסת המראת צבע בעוד מדפסת הזרקת דיו יכולה להדפיס גם על נייר רגיל.
קיימת שיטה נוספת של הדפסה בהמראת צבע על חומרים שאינם נייר: בשלב הראשון התמונה מודפסת כתמונת ראי במדפסת הזרקת דיו בפורמט רחב עם דיו מיוחד, "דיו המראת צבע", על גבי נייר העברה מיוחד, שמסוגל ללכוד כמות גדולה יחסית של צבע. בשלב הבא התדפיס מועבר מהדף לחומר שעליו רוצים להטביע את התמונה. פעולה זו מתבצעת על ידי חימום הדף ל־C°‏ 200 ולחיצתו אל החומר, מעין פעולת גיהוץ בזמן המשתנה בהתאם לחומר שעליו מתבצעת ההדפסה - החל מ־10 שניות עבור חומרים עדינים ורכים דוגמת בד ועד 6 דקות עבור חומרים קשים כגון קרמיקה. בזמן הגיהוץ, הצבע ממריא מנייר ההעברה למצע ההדפסה ועובר ריבוץ, בניגוד לגיהוץ רגיל על חולצות שבו הצבע ניתך, מועבר פיזית ללא המראה אל הבד מנייר ההעברה ומתמצק. לפני הדפסה על חומרים קשים, יש לצפות אותם בפולימר שמסוגל לקלוט את אדי הצבע מהדף ולמצק אותם על החומר.
דוגמאות להמראה > המראה בתעשיית המזון

במזון יבש יש תנאים פחות טובים להתפתחות מיקרואורגניזמים מזיקים, והמזון יכול להישמר לפרקי זמן ארוכים. ייבוש בהקפאה היא שיטה לשימור מזון, שבה לאחר הקפאת המוצר, מאפשרים למים הקפואים לעבור המראה בתנאי ריק. שיטה זו משמרת יותר טוב מרכיבים חשובים במזון יחסית לשיטות ייבוש אחרות, שנעשות בטמפרטורות גבוהות יותר. ייבוש בהקפאה היא אחת השיטות לשמר קפה נמס.
ראו גם

מצב צבירה
היפרוליים

| היפרוליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
על־משפחה:: צפרדעים
משפחה:: היפרוליים
שם מדעי
 Hyperoliidae ‏לאורנט, 1943

Hyperolius kivuensis
Heterixalus punctatus
היפורליים (בלטינית: Hyperoliidae) היא משפחה של צפרדעים בגודל קטן עד בינוני, שצבען בהיר. במשפחה קיימים יותר מ-250 מינים הממויינים ל-19 סוגים. 17 מתוך 19 הסוגים במשפחה חיים באפריקה דרומית למדבר סהרה. הסוג המונוטיפי (בעל מין אחד) Tachycnemis נמצא באיי סיישל, והסוג Heterixalus (כרגע קיימים תחתיו 10 מינים) הוא אנדמי למדגסקר. מינים רבים הם בעלי עור חלק ובהיר, שנראה כמעט מזוגג.
מרבית ההיפורליים חיים בסביבה עצית, אך אחדים מהם חיים בסביבה יבשתית דווקא. בין אלו שחיים ביבשה, נכללים גם כמה מהמינים בסוג Kassina, אשר נעים בהליכה ובריצה, ולא בניתור כמרבית הצפרדעים. תזונתם משתנה ממין למין. כך לדוגמה, מיני הסוג Tornierella מתבססים על חלזונות, בעוד ה-Afrixalus fornasinii טורפת את ביציהם של מינים אחרים בסדרת חסרי הזנב (זוהי הצפרדע היבשתית היחידה שנוהגת כך).
תהליך ההתרבות מתחיל בתחילתה של עונת הגשמים, עת מתרכזים ההיפרוליים באזורי ההזדווגות. מרביתם של ההיפרוליים מטילים את ביציהם במים, אך התנהגויות אחרות נצפו בעבר והן ידועות, כמו הטלת הביצים בצמחייה הקרובה למאגר מים. הפרטים בסוג Afrixalus בונים על העץ קנים על ידי קיפול העלים והצמדתם. הראשנים חיים באגם קטן או בשלולית, ויש להם סנפירים גביים גדולים יחסית על הזנב.
עד כה, לא נמצאו מאובנים של ההיפרוליים.
סוגים

Acanthixalus
צפרדע הבננה (Afrixalus)
Alexteroon
סוג ומין יחיד Arlequinus krebsi
סוג ומין יחיד Callixalus pictus
סוג ומין יחיד Chlorolius koehleri
סוג ומין יחיד Chrysobatrachus cupreonitens
Cryptothylax
Heterixalus
Hyperolius - בו צפרדע סוף צבועה וצפרדע סוף מצויה
Kassina
סוג ומין יחיד Kassinula wittei
סוג ומין יחיד Morerella cyanophthalma
סוג ומין יחיד Opisthothylax immaculatus
Paracassina
Phlyctimantis
סוג ומין יחיד Semnodactylus wealii
סוג ומין יחיד Tachycnemis seychellensis
הוקר (אי)

|  נתונים גאוגרפיים |
| --- | --- |
 מיקום:  ים שיתוף הפעולה 
 קואורדינטות:  68°38′00″S 77°51′00″E﻿ / ﻿68.6333°S 77.85°E﻿ / -68.6333; 77.85
 שטח:  1.9 קילומטר רבוע
 אורך:  2 קילומטר
 רוחב:  1.7 קילומטר
 נתונים מדיניים
 אוכלוסייה:  0
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהוקר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהוקר
 
האי הוֹקר (באנגלית: Hawker Island) הוא אי בחלקו המזרחי של מפרץ פרידז, בארץ הנסיכה אליזבת, שבאנטארקטיקה.
צורתו של האי לא סדירה. אורכו כ-1.7 קילומטרים.
האי ממוקם 7 קילומטרים מדרום-מערב לתחנת דייוויס, בין האי מיול, לחצי האי מיול שבגבעות וסטפולד.
היסטוריה > גילוי ומיפוי האי

האי מופה על ידי קרטוגרפיים נורווגיים, בהתבסס על תצלומי אוויר על ידי משלחת לארס כריסטנסן, בעונת המחקר (הקיץ האנטארקטיקה) 1936–1937.
האי מופה בשנית על ידי משלחת החקר האנטארקטית הלאומית של אוסטרליה בעונת המחקר (הקיץ האנטארקטי) 1956–1957.
היסטוריה > מקור השם

שמו של האי ניתן לו על ידי ועדת השמות האנטארקטיים של אוסטרליה.
האי נקרא על שמו אלן צ'ארלס הוקר (Alan Charles Hawker), שהיה אחראי על תקשורת הרדיו בתחנת דייוויס, בשנת 1957.
אזור אנטארקטי מוגן במיוחד

באי מספר מושבות רבייה של יסעור ענק דרומי מושבות אלה הן המושבות הדרומיות ביותר של ציפור זו באנטארקטיקה.
כמו כן באי מושבות של פינגווין אדלי ושל יסעור הכף.
בשל מושבות ייחודיות אלה, האי מוגן תחנת אמנת אנטארקטיקה, והוא אזור אנטארקטי מוגן במיוחד (ASPA) מס' 167.
לקריאה נוספת

• Ben Saul, Tim Stephens, Editors, , Bloomsbury Publications 2015
• Miller, K., King, C.K. and van Oosterom, J., , Australian Antarctic Data Centre
הערות שוליים

1 2 3 4 5 6 7 8 9 10 11  מידע גאוגרפי והיסטורי
1 2 3  ראו במסמך "Management Plan for
Antarctic Specially Protected Area No. 167" המפורט להלן בפסקת "לקריאה נוספת"
↑  ראו בספר "Antarctica in International Law" המפורט להלן בפסקת "לקריאה נוספת", בעמ' 171
המנולוגיון של בסיליוס השני

המֶנוֹלוֹגְיֹון של בסיליוס השני הוא כתב יד מאויר מיניאטורות, המעוצב כלוח שנה כנסייתי או ספר טקסי של הכנסייה האורתודוקסית המזרחית (מנולוגיון), שנערך בסביבות שנת 1000 לספה"נ, עבור קיסר ביזנטיון בסיליוס השני (1025-976). הספר כולל 430 ציורים מיניאטוריים מאת שמונה אמנים. עושר צבעים כזה היה יוצא דופן למנולוגיון מתקופה זו. כיום שמור הספר בספריית הוותיקן (Ms. Vat. gr. 1613).
העתק מלא נוצר בשנת 1907.
הערות שוליים

↑  Codices e Vaticanis selecti phototypice expressi ivssv Pii. PP. X consilio et opera cvratorvm Bibliothecae vaticanae. [Series maior] no. 8, Fratelli Bocca, Turin, Italy, 1907.
| --- | --- |
בקרת זהויות :  LCCN: no2015156479  VIAF: 29145003684261340524   WorldCat (עם VIAF): 29145003684261340524
המכתב של בוש לשרון

פגישת בוש-שרון באפריל 2004, בה ניתן המכתב
המכתב של בוש לשרון הוא מכתב ששלח ב-15 באפריל 2004 נשיא ארצות הברית ג'ורג' בוש לראש ממשלת ישראל אריאל שרון ובו תמיכה בתוכנית ההתנתקות.
שרון ואנשיו הציגו את המכתב כהכרה אמריקנית בעמדות ישראל, בעיקר בנושא גושי ההתיישבות, שניתנה בתמורה לתוכנית ההתנתקות, והיוותה טיעון בעד התוכנית. הממשל האמריקני ייחס למכתב חשיבות פחותה יותר, והממשל האמריקני שהחליף אותו (בראשות ברק אובמה והילרי קלינטון) דחה את טענות ישראל בנוגע למשמעות המכתב.
רקע

לאחר שקיבל את ההחלטה על תוכנית ההתנתקות, הפעיל שרון שדולה חזקה בממשל האמריקני לקבלת התוכנית. למרות נטית הממשל האמריקאי לדחות דיון בנושא עד לאחר הבחירות לנשיאות ארצות הברית, לחץ דיפלומטי בראשותו של דב וייסגלס, שכנע את בכירי הממשל האמריקני לתמוך בתוכנית. ואכן, באפריל 2004 נפגש שרון עם הנשיא ג'ורג' בוש בבית הלבן וקיבל ממנו, לטענתו, הבטחות לתמיכה אמריקנית בתביעות ישראליות במשא ומתן עתידי מול הפלסטינים. לדברי שרון, כהמשך להבטחות אלו נמסר לו המכתב של בוש.
לפי הפירוש שנתן הממשל בישראל, המכתב כלל התחייבויות לתמוך בעמדת ישראל בשלילת זכות השיבה, השארת גושי ההתנחלויות בידי ישראל ואי קיום תהליך מדיני עם הפלסטינים לפני חיסול ארגוני הטרור. משרד ראש הממשלה הציג לציבור את המכתב כנימוק בעד תוכנית ההתנתקות: גם בתשובת המדינה לעתירות נגד תוכנית ההתנתקות, הודגש המכתב כיתרון שהניבה תוכנית ההתנתקות.
תוכן המכתב

המכתב פותח בהבעת תקווה לפתרון הסכסוך הישראלי-פלסטיני, וממשיך בתמיכה בתוכנית ההתנתקות:
We welcome the disengagement plan you have prepared, under which Israel would withdraw certain military installations and all settlements from Gaza, and withdraw certain military installations and settlements in the West Bank. These steps described in the plan will mark real progress toward realizing my June 24, 2002 vision, and make a real contribution towards peace. We also understand that, in this context, Israel believes it is important to bring new opportunities to the Negev and the Galilee. We are hopeful that steps pursuant to this plan, consistent with my vision, will remind all states and parties of their own obligations under the roadmap.
אנו מקדמים בברכה את תוכנית ההתנתקות אותה הכנתם, במסגרתה
ישראל תיסוג ממספר מתקנים צבאיים ומכל ההתנחלויות בעזה
וממספר מתקנים צבאיים והתנחלויות בגדה המערבית. צעדים אלה
המופיעים בתוכנית יביאו להתקדמות משמעותית לקראת מימוש חזוני
מ-24 ביוני 2002 והם מהווים תרומה חשובה לקראת שלום. אנו גם
מבינים כי בהקשר זה, ישראל מאמינה כי חשוב ליצור הזדמנויות
חדשות לאזורי הנגב והגליל. אנו מלאי תקווה שצעדים בהתאם
לתוכנית זו, העולים בקנה אחד עם חזוני, יזכירו לכל המדינות
והצדדים את התחייבויותיהם תחת מפת הדרכים.
המשך המכתב מבקש להבהיר את מחויבותה של ארצות הברית לארבע נקודות:
מפת הדרכים ובכללה להפסקת הטרור וההסתה הפלסטיניים.
גבולות בני הגנה לישראל.
יישובם של הפליטים הפלסטינים בתחומי הרשות הפלסטינית.
גבולות קבע אשר יוגדרו במשא ומתן בין ישראל לפלסטינים על בסיס החלטות האו"ם. בנושא זה נוספה הערה כי "אין זה ריאלי לצפות שתוצאת המשא ומתן להסדר הקבע תהיה נסיגה מלאה וכוללת לקווי הפסקת האש מ-1949".
בנוסף המכתב כולל הבטחה לפיה ”ארצות הברית תוביל יוזמות, בשיתוף עם ירדן, מצרים ואחרות בקהילה הבינלאומית, כדי לבנות את היכולת והרצון של המוסדות הפלסטינים להילחם בטרור, לפרק ארגוני טרור ולמנוע מצב שהאזורים מהם נסוגה ישראל יהפכו לאיום עמו ייאלצו להתמודד באמצעים אחרים.”
תוקפו של המכתב

בניגוד לאופן בו הציג ממשל שרון את המכתב לציבור בישראל, למכתב אין תוקף מחייב, אם כי יכול להקשות על הממשל האמריקאי לתמוך ביוזמות לחייב את ישראל לנסיגה מלאה לקווי 67.
בחילופי ממשל בארצות הברית מדווח הממשל העוזב לממשל החדש על ההסכמים וההבנות שנעשו בתקופתו. נציג ממשל בוש לא מסר כל מידע על "הבנות" שנעשו כביכול במכתב של בוש לשרון. כך נשיא ארצות הברית הבא, ברק אובמה, התכחש לחלוטין לתוכן של המכתב במיילים של הילרי קלינטון, מזכירת המדינה של ארצות הברית, שפורסמו, נחשפה תכתובת בנושא בין קלינטון לג'ייק סאליבן, מנהל תכנון ומדיניות במחלקת המדינה: כיצד יש להדוף את טענות ישראל בדבר המכתב שהעניק הנשיא לשעבר בוש לשרון. היועץ ממליץ, בין היתר, להדגיש שדוברי הנשיא בוש דחו את האופן שבו פרשו הישראלים את המכתב.
הערות שוליים

↑  כך התכחש ממשל אובמה להבנות בוש-שרון על ההתנחלויות, באתר nrg
1 2  מייקל אורן‏, להחיות את מכתב בוש-שרון, באתר וואלה, 5 בינואר 2015
↑  [www.nrg.co.il/images/stuff/news/hitnatkut.doc תוכנית ההתנתקות של ראש הממשלה אריאל שרון - עקרונות מרכזיים], באתר nrg‏
↑  בג"ץ 1661/05 המועצה האזורית חוף עזה נ' כנסת ישראל, פד נט(2) 481
↑  ”טוענת המדינה כי ביסוד תכנית ההתנתקות עומדות תכליות מדיניות, לאומיות וביטחוניות... מדגישה המדינה בתשובתה את היתרונות המדיניים בתחומים שונים שהושגו אגב עיצוב תכנית ההתנתקות. בייחוד מודגשת הצהרתו של נשיא ארצות-הברית הנשיא ג' בוש (מיום 14.4.2004), שממנה עולה, לדעת המדינה, הכרה של הנשיא בוש בחלק מהעמדות המדיניות של מדינת ישראל באשר להסדר הקבע.” (עמוד 567 לפסה"ד) [ההדגשה אינה במקור]
↑  המחויבויות של ארצות הברית לישראל תמצית דיון שנערך במכון למחקרי ביטחון לאומי, יוני 2009, עמוד 3
1 2  כך התכחש ממשל אובמה להבנות בוש-שרון על ההתנחלויות, באתר nrg
אין תמונה חופשית
המייל של ג'ייק סאליבן להילרי קלינטון
היפרגרף

היפרגרף (אנגלית: Hypergraph) הוא הכללה של גרף, שבה כל קשת היא תת-קבוצה לא ריקה של קודקודים. בעוד שבגרף פשוט קשת בין קודקוד  u וקודקוד  v מסומנת על ידי הזוג  (u,v), בהיפרגרף כל קשת היא n-יה (או קבוצה, שכן הסדר חסר חשיבות) של הקודקודים אותם היא מחברת, למשל  (u_{1},u_{2},u_{3},\ldots ).
באופן פורמלי, היפרגרף בלתי מכוון  \ G=(V,E) מוגדר בדומה לגרף בלתי מכוון, כאשר כל קשת  \ e\in E היא קבוצה של צומת אחת או יותר מ- \ V, ומתקיים כי:  E\in {\mathcal {P}}(V), כלומר: הקבוצה  \ E היא איבר של קבוצת החזקה של הקבוצה  \ V.
היפרגרף מכוון מוגדר בדומה לגרף מכוון, כאשר כל קשת  \ e\in E מורכבת משתי קבוצות כל אחת בעלת צומת אחד או יותר מ- \ V, קבוצה של צמתים מהם הקשת יוצאת וקבוצה של צמתים אליהם הקשת נכנסת.
היפרגרף נקרא  k-היפרגרף אם כל קשת מכילה  k צמתים. בפרט, גרף הוא  2-היפרגרף.
סדרת הדרגות

הדרגה  d(v) של צומת  v בהיפרגרף  G=\left(V,E\right) היא מספר הקשתות בהיפרגרף המכילות את  v.
סדרת הדרגות של היפרגרף עם  n צמתים וסדר  v_{1},...,v_{n} של הצמתים היא הסדרה  d(G)=\left(d(v_{1}),...,d(v_{n})\right). סדרה נקראת  k-גרפית אם היא סדרת הדרגות של איזשהו  k-היפרגרף. בעיית ההחלטה האם סדרה נתונה היא  k-גרפית פתירה בזמן פולינומי עבור  k=2 ( Erdős and Gallai, 1960) אך NP-complete לכל  k\geq 3 ( 2018 ,.Deza et al).
הערות שוליים

↑  P. Erdős, T. Gallai, Graphs with prescribed degrees of vertices, Mat. Lopak 11, 1960, עמ' 264-274
↑  Antoine Deza, Asaf Levin, Syed M. Meesum, Shmuel Onn, Optimization over Degree Sequences, SIAM Journal on Discrete Mathematics 32, 2018-01, עמ' 2067–2079 doi: 10.1137/17M1134482
| נושאים בתורת הגרפים |
| --- | --- | --- |
| הגדרות | צומת • קשת • דרגה • מסלול • מרחק |  |
| מבנים | גרף • גרף ממושקל • מעגל • גרף מקרי • היפרגרף • מולטיגרף • עץ • קומפלקס |  |
| בניות וטיפוסים | גרף משלים • גרף קיילי • גרף שלם • גרף תחרות • עץ פורש • רשת זרימה • שידוך |  |
| תכונות | גרף n-צביע • גרף דו-צדדי • גרף מישורי • גרף מרחיב • גרף רגולרי • גרף קשיר • עץ בינומי • עץ פורש מינימלי |  |
| --- | --- |
בקרת זהויות :  NLI: 987007536189705171  BnF: cb119790981 (data)  GND: 4161063-5  LCCN: sh85063697  NKC: ph1153721  SUDOC: 027834808 
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
תחנת הכוח התרמית עקבה

| --- | --- |
אין תמונה חופשית
 מידע כללי
 סוג:  oil-fired power station 
 שימוש:  תחנת כוח
 מיקום:  עקבה 
 מדינה:  ירדן ירדן
 בעלים:  Central Electricity Generating Company
 הקמה ובנייה
 תקופת הבנייה:  ? – 1986, הוסבה לשימוש בגז ב-2003
 מידע טכני
 כושר ייצור חשמל:  656 מגה-ואט 
 קואורדינטות:  29°22′41″N 34°58′37″E﻿ / ﻿29.3779681°N 34.9768424°E﻿ / 29.3779681; 34.9768424
  (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלתחנת הכוח התרמית עקבה(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלתחנת הכוח התרמית עקבה he
 
תחנת הכוח התרמית עקבה היא תחנת כוח לייצור חשמל, הממוקמת בקרבת העיר עקבה שבדרום ירדן. זו תחנת הכוח הגדולה ביותר במדינה.
התחנה הוקמה בשנת 1986. היא שוכנת מדרום לעיר, בסמוך לחוף מפרץ אילת וגבול ירדן-ערב הסעודית.
כושר ייצור החשמל של התחנה הוא 650 מגוואט. מותקנות בה חמש טורבינות להפקת חשמל על בסיס שרפת דלק. כושר הייצור של כל אחת מהטורבינות, הוא 130 מגוואט.
הטורבינות בתחנה, הונעו בעבר בדלק נוזלי. לאחר הקמת צינור הגז הערבי
ביולי 2003, הן הוסבו להנעה באמצעות גז טבעי.
ראו גם

תחנת הכוח הסולארית שמס מעאן
הערות שוליים

↑  ליאור גרינבאום, ‏צינור הגז הערבי יוארך מסוריה לטורקיה ולמרכז אירופה, באתר גלובס, 17 באוגוסט 2005
↑  עמירם כהן, הסתיימה הנחת צינור הגז המצרי מסיני לירדן, באתר הארץ, 2 ביולי 2003
תמר אדר

| --- | --- |

תמר אדר עם בובת קישקשתא
 לידה:  24 ביולי 1939 תל-אביב, פלשתינה (א"י) 
 פטירה:  6 בדצמבר 2008 (בגיל 69) תל אביב, ישראל 
 מדינה:  ישראל 
 שפות היצירה:  עברית 
 פרסים והוקרה:  פרס זאב לספרות ילדים ונוער (1987) 
 www.tamaradar.com
 
תמר אדר (24 ביולי 1939 - 6 בדצמבר 2008) הייתה סופרת, משוררת, תסריטאית ומחזאית ישראלית.
ביוגרפיה > קריירה

נולדה בתל אביב. כתבה תסריטים לסדרות טלוויזיה פופולריות לילדים ("אות אות אות", "טלפלא", "מה פתאום?" (קישקשתא), "רגע עם דודלי", "קרוסלה", "רחוב סומסום", "פרפר נחמד" ועוד).
הייתה תסריטאית הבית של "אולפני הרצליה" וכתבה תסריטים לסרטים תיעודיים, סרטי תדמית וסרטי פרסום רבים.
כתבה שירים וסיפורים רבים שהופיעו בתוכניות טלוויזיה, בתקליטים ובאנתולוגיות שונות, וכן שני מחזות, "חרוז הקסם הסודי" ו"אקו ולוגי", שהועלו על הבמה. 
יצירותיה עוסקות בעיקר בעולם הרגשות ורוויות הומור ואיגיון (נון-סֶנס).
הופיעה במפגשים עם ילדים ומבוגרים ברחבי הארץ (מטעם "אמנות לעם", "סל תרבות ארצי", "סל תרבות שטראוס" 
"סל-תרבות ירושלים" ובמסגרות פרטיות), ומנחה סדנאות למבוגרים.
זכתה ב"פרס זאב" לספרות ילדים ונוער מטעם משרד החינוך והתרבות, ובפרס הצילינדר הנודד של אמנות לעם.
אדר נפטרה ב-6 בדצמבר 2008 ממחלה בגיל 69.
ביוגרפיה > קריירה > ספריה

מי צבע את השמיים? - 1969 (הספר בקטלוג ULI)
קישקושירים של קישקשתא - 1978 (הספר בקטלוג ULI)
קישקשתא הכי בעולם! - 1979 (הספר בקטלוג ULI)
אוף, איזה אח מרגיז - 1980 (יסוד) (הספר בקטלוג ULI)
עוד מעט יהיה לי אח או אחות – 1980 (יסוד)
אני גן-חיות שלם – 1981 (יסוד)
לגור יש גור - 1982 (יסוד) (הספר בקטלוג ULI)
מסע הפריכולים לארץ כלמקום - 1983 (הספר בקטלוג ULI)
מסע הפריכולים לכוכב אחר - 1984
מי יבוא אל גור – 1984 (יסוד)
לאן נעלם הירוק? - 1985 (הספר בקטלוג ULI)
מתי כבר אהיה גדול? - 1985
אמא עוד מעט תחזור – 1985 (יסוד)
חתול, ספן, ליצן (זכה ב"פרס זאב") - 1986
איפה גור יגור? – 1986 (יסוד)
אני וקישקשתא הכי בעולם -1987
לו רק - 1987 (מודן) (הספר בקטלוג ULI)
היער הסודי של גור - 1988 (יסוד)
בת המלך והצפרדע - (עיבוד) 1988 (הספר בקטלוג ULI)
גור והגורה פרפרה – 1989 (יסוד)
זקנה על נדנדה (פרס נחום גוטמן לאיור) – 1990 (יסוד) (הספר בקטלוג ULI)
אחת, שתיים, שלוש, ארבע - 1990
גם שוטר לובש פיג'מה? 1991 (מודן)
אקו ולוגי - (עיטור כריסטיאן אנדרסן לספרות ילדים ונוער למאיירת הספר, טניה רוטמן) 1993
אילולי בעולם החלומות - 1998
הילד שאהב טלוויזיה – 1998 (יסוד)
הענקטן יהושוע - 1998 (יסוד)
מחבואים - 2001 (יסוד)
ציף התחתן עם צוף - 2001 (הקיבוץ המאוחד)
על ההר עמד עכבר - 2001 (הקיבוץ המאוחד)
מפלצת משובצת מגהצת מוצצים – 2005 (יסוד)
בר המאושר – 2006 (יסוד)
תזמורת של שקט – 2006 (מודן) (הספר בקטלוג ULI)
אמא, הכול בגללך! - מודן - (למבוגרים) 2000
הערות שוליים

↑  IBBY, Honour List (1994), July 1994, p.40.
| --- | --- |
בקרת זהויות :  NLI: 987007305651205171  ISNI: 0000 0003 7015 8121  LCCN: n87933278  VIAF: 245900212   WorldCat (עם VIAF): 245900212
האח הגדול עונה 6

| --- | --- |
סמליל העונה השישית
סמליל העונה השישית
 סוגה:  תוכנית מציאות
 בימוי:  יורם זק (האח הגדול)
 מנחים:  ארז טל אסי עזר
 זוכים:  טל גלבוע
 פרסים:  מיליון ש"ח
 ארץ מקור:  ישראל
 שפות:  עברית
 מספר פרקים:  32
 הפקה
 מפיקים בפועל:  יורם זק
 חברת הפקה:  קופרמן הפקות
 אתר צילומים:  קריית התקשורת נווה אילן
 אורך פרק:  90 - 120 דקות (ברוטו)
 שידור
 רשת שידור:  ערוץ 2 (קשת) האח הגדול LIVE (ערוץ 26)
 תקופת שידור מקורית:  14 במאי 2014 – 30 באוגוסט 2014
 קישורים חיצוניים
 אתר התוכנית
 דף התוכנית ב-IMDb
 → עונה חמישיתעונה שביעית ←
האח הגדול עונה 6 היא העונה השישית של תוכנית המציאות הישראלית "האח הגדול" והעונה השביעית של התוכנית במצטבר ששודרה בערוץ 2 (שידורי קשת). העונה שודרה החל מ-14 במאי 2014, הגמר נערך ב-30 באוגוסט שבסופו ניצחה הדיירת טל גלבוע. את העונה הנחו ארז טל ואסי עזר.
על העונה

זאת העונה הרגילה מספר שש במצטבר שמשודרת בערוץ 2 (קשת).
זוכת העונה היא טל גלבוע, שהעלתה לאורך העונה את היותה טבעונית ואת הסיבות לכך.
דיירי הבית

רשימת 21 הדיירים שנכנסו לבית האח הגדול לפי סדר כניסתם (כולל זמניים):
דיירי הבית > דיירים שנכנסו בכניסה הראשונה

אחי נתן – בן 25, רווק, מקריית שמונה
דנית גרינברג – בת 22, רווקה, מפתח תקווה
מיכאל "מיקי" הירשמן (מיקיאגי) – בן 46, רווק, ממושב עולש
לינור שפר – בת 28, רווקה, מניו יורק
צחי אשכנזי – בן 34, גרוש +1, מלוד
אלעד "נסיך" מזרחי – בן 27, רווק, מנתניה
טל גלבוע – בת 36, נשואה +3, מכפר סבא
אורטל בן דיין – בת 33, בזוגיות, מתל אביב
דורון מירן – בן 51, נשוי +3, מבית שאן
קארין זלאיט – בת 27, רווקה, מתל אביב
אורטל גושן – בת 22, רווקה, מלוד
אליאב אוזן – בן 31, רווק, מתל אביב
אנה בול – בת 26, רווקה, מתל אביב
מרטין סולל – בת 58, גרושה +1, בזוגיות, מפריז
אלדד גל-עד – בן 31, רווק, מתל אביב
דיירי הבית > דיירים שנכנסו בכניסה השנייה

עינב בובליל – בת 29, נשואה +3, מאשקלון, מהעונה הראשונה
מנחם בן – בן 65, נשוי בשנית +6, מנופים, מעונת ה-VIP הראשונה
נופר מור – בת 25, רווקה, מתל אביב, מהעונה השלישית
בני גולדשטיין – בן 37, גרוש +3, מאשקלון, מהעונה החמישית
אורטל גושן - בת 22, רווקה, מלוד, מהעונה השישית
דיירי הבית > דיירים זמניים

יאיר קידר – בן 27, רווק, מכרם מהר"ל
הערות
↑  נכנס בתור 'יאיר פיש', בן 27, רווק מתל אביב
התרחשויות בולטות

כמו בכל עונה יש משימה סודית, עונה זו נפתחה כאשר יאיר, שחקן שהתחזה לדייר, נכנס לבית. לאור הצבעת הצופים נכנס יאיר כ"יאיר קידר", מגדל הבקר. יאיר יצא מהבית בהדחה הראשונה בתום משימתו האחרונה. ביום ה-9 הדיירים גילו ש"יאיר קידר" לא היה דייר אמיתי ושהוא היה שחקן מטעם ההפקה ושמו האמיתי הוא יאיר פיש.
הדיירת אורטל גושן, נאלצה לעזוב את הבית כבר ביום ה-5, עקב גילוי תאים סרטניים בבלוטת התריס. מפיקי האח הגדול הבטיחו לה מקום בעונה הבאה. אולם לבסוף חזרה במחצית השנייה של העונה עם כניסת הדיירים החדשים והודחה בהדחה התשיעית.
בימים ה-19 וה-20 נקשר האח הגדול בכמה מקרים שעוררו מהומה: הדייר דורון מירן חשף את איבר מינו בשידור חי, הדיירת אורטל בן דיין עמדה כשהיא ללא חזייה במטרה להיכנס ראשונה למקלחת.
במסגרת משימת "הכוכב הגדול" (פרודיה על התוכנית "הכוכב הבא") שהתרחשה בבית, נכנסו לבית אסתי גינזבורג, מוקי, רני רהב. בנוסף לכל שלושת הדיירים, צחי, דורון ומיקיאגי זכו לבצע שיר בהופעה חיה, מחוץ לבית האח הגדול, במסגרת משימת התקציב.
במסגרת משימת "גן עדן וגיהנום" שהתקיימה בבית, קיבלו כל דיירי הבית פיתויים רבים, לינור נענתה לפגוש את אחותה, שהעבירה לה מסר מבחוץ שאחי ודנית מעמידים אותה להדחה. לינור קיבלה אפשרות להתוודות בפני האח, אך מכיוון שלא עשתה זו, בערב ההעמדה להדחה הסביר לה האח כי השבוע נשללה ממנה האפשרות להעמיד.
ביום ה-97 אחי פונה לבית חולים עקב כאבי בטן עזים והשתחרר באותו היום.
ביום ה-100, ערב החשיפה של "החמישייה הסודית" בה כל דייר הציג בפני הדיירים בבית את חמישיית הגמר שלו, ובכך זכו לגלות מי העמיד אותם להדחה. באותו ערב, סכסוך בין טל ולינור הוביל לכך ששפכו כוס יין אחת על השנייה. שתי הדיירות קיבלו אזהרה.
ביום ה-106, נכנסו לבית מנחי התוכנית, ארז ואסי, לשיחה עם דיירי הבית.
הדיירת נופר מור היא הדיירת הראשונה מבין כל העונות (והרגילות בפרט) שהשתתפה בשני גמרים שונים, והייתה בבית עונה וחצי בסך הכול.
משדר הגמר של עונה זו הציב ממוצע של 38.7% רייטינג, ו-42.5% ברגעי ההכרזה, ומעל ל-1.7 מיליון צופים צפו בגמר.
שינויים באופן המשחק

במסגרת כניסת הדיירים החדשים נערכה מסיבה בחצר הבית עם מתמודדי העונות הקודמות ומפורסמים נוספים, במטרה להקשות על הדיירים לגלות מי יכנסו לבית.
ביום ה-46 נכנסו חמישה דיירים שכבר השתתפו בעונות קודמות של התוכנית, בהם: עינב בובליל (עונה ראשונה), מנחם בן (עונת ה-VIP), נופר מור (עונה שלישית), בני גולדשטיין (עונה חמישית) ואורטל גושן שהשתתפה בתחילת העונה ונאלצה לפרוש עקב סיבות רפואיות.
ביום ה-56 נשמעה אזעקה בבית, בגלל מבצע צוק איתן. האח הגדול נאלץ לבשר לדיירים את החדשות על המתרחש מחוץ לבית, למרות ההתנתקות המוחלטת של הדיירים מהעולם החיצון.
ביום ה-60 הייתה אמורה להתקיים ההדחה השביעית של הבית, בעקבות קיצור זמני התוכנית עקב משדר מרכזי של מבצע צוק איתן, ההדחה בוטלה והועברה ליום שבת היום ה-67.
החל מההדחה השביעית התקיימו ההדחות ללא קהל באולפן עקב המצב הביטחוני.
ביום ה-72 עקב המצב הביטחוני בארץ, זוג מהדרום שביטל את חתונתו שהייתה אמורה להתקיים באותו השבוע, הוזמן לקיים את חתונתם בבית האח. את החתונה ארגנו דיירי הבית, כחלק ממשימת התקציב השבועית.
משימות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.